Знам, че не искаш да си тук,
но ако не бяхте вие с Барух, нямаше да я открия.
Благодаря ви.
Тези близо 400 години с Барух явно са ме размекнали.
400 години?!
Знаеш ли къде е той сега? - Разбира се.
Ангелите могат да се свържат с всеки ум,
но връзката помежду ни е още по-силна.
Чувстваме се едно цяло, макар че сме двама.
Той е близо до Азриел в момента.
Нали знаеш какво ще иска Азриел от теб?
Баща ми ми каза за войната, преди да умре.
Каза ми, че имам дълг.
В теб се крие воин, Уил.
Ти победи краля на мечките.
И ще намериш начин да защитиш тази, която обичаш.
Лайра!
Роджър!
Трябва да ми помогнеш.
Ще ти помогна.
Обещавам, че няма да те оставя.
Те ме измъчват. - Кои?
Кажи ми къде си, и ще те намеря.
В Земята на мъртвите.
Роджър!
Пак сънувах онзи сън.
Трябва да намерим Роджър, като се измъкнем.
Къде беше отишла?
Не можах да те последвам.
В Земята на мъртвите.
Т Ъ М Н И Т Е М У М А Т Е Р И И Бягството
Доста добре сте подготвени.
Това е само началото, командире.
Впечатлен съм, лорд Азриел.
Но войниците имат нужда от организация.
Затова сте тук.
Рута, добре дошла отново.
Командир Огунуе, това са кралица Рута Скади
от вещерския клан на езерото Лубана и деймонът й Сърги.
Тя е важен член на съвета ми. - Командире.
Ваше величество. - Рута, ако обичаш.
Рута ви познава, командире. Тя ви избра.
Така ли? - Слушам шепота между световете.
Чувам неща, които другите не чуват. Събираме армия.
Вашите войници от съпротивата са сред най-добрите.
Радвам се, че одобрявате. Дано оправдаем очакванията.
Всички се надяваме.
Колко още ще ни трябва?
От кое? - От това.
Войници, вещици...
Всевластният е този, който разчита на многочисленост.
Безброй хора, готови да бранят мистицизма и догмата му.
На нас ни трябва само да го провокираме.
Значи всичко това е просто провокация?
Елате и ще видите.
Донеси ми чертежа на "Интеншън".
Да, сър.
Откъде знаете, че няма да се разбие?
Ще е нужно повече от едно разбиване да ни довърши и двамата.
Командире, питахте колко войници ще ни трябват.
Истината е, че не знам.
Но ключът към провокирането на Всевластния
не се крие във войската. Много вероятно е да е в Праха.
Азриел, вие говорите завоалирано, а аз съм по стратегиите.
Не се изразих ясно.
Трябва да принудим Всевластния да покаже лицето си.
И тогава ще ни трябват всички бойци, които можем да намерим.
Простете, че ви стреснах.
Какво искате?
Нямам лоши намерения. Търся един човек.
Едно момиче. Казва се Лайра.
Проследи ли ви някой?
Мисля, че не. - В гората има войници на Храма.
Не съм видяла никого.
Преди няколко дни стана нещо
и сега те са навсякъде.
Елате с нас.
Отдалечава се.
Жалко.
Чаках с нетърпение да ги хапна.
Съжалявам.
Заради солта е.
Тя изгаря корените.
... а тези в южния гарнизон.
250 в западния...
Лорд Азриел? - Роук.
Без хора. - Да, сър.
Какво има? - Послание.
От шпионина ни в Магистериума агент Салмакия.
Те се канят да започнат мисия по издирване.
На? - На дъщеря ви, сър.
Смятат, че е най-важното дете в историята на света.
Според Салмакия е в беда.
Кога ли не е била в беда!
Нещо друго?
Не, това е всичко.
Добре.
Прекалено нехаеш за Лайра.
Знаеш какво мислят за нея в Магистериума.
За тях Ева е майката на сътворението.
Лайра е просто "сътворена" от мен и Мариса.
Не е Ева, а обикновено момиче.
Но явно има информация, която те искат,
или някакво умение, което сме пренебрегнали.
Освен че може да разчита алетиометъра,
няма кой знае какви умения. Само дето е магнит за беди.
Какво?
Какво искаш да кажа? - Истината.
Над лагера има ангели.
Какво правят?
Бият се.
Пазете се!
Не се приближавайте прекалено.
Отстъпете назад!
Гръдният кош се движи.
Ако единият е враг, а другият - от нашите, кой кой е?
Не знам, може и да не е така.
Рута?
Този е по-висшестоящ, може да е архангел.
За другия не знам.
Да се опитаме да го преместим.
Държите ли го на мушка? - Да, сър.
Назад.
Ти на Всевластния ли служиш?
Моля ви. - Какво каза?
Трябва да ви предам едно съобщение.
Да речем, че този е към Всевластния, а този е с нас.
Ще го внесем вътре. Сержант!
Вкарайте го в камерата за разделяне.
Какво имаш да ми казваш?
Намерихме момчето - Носителя.
Какво момче? Какво носи?
Есахетъра. Богоубиеца.
Единственото оръжие, което ще го унищожи.
Кого ще унищожи? - Всевластния.
Какво?!
И регента му.
Моят брат Енох.
Всевластният има регент?
Барух!
Как? Кой стори това?
Един ангел. - Вече го затворихме.
Той ни напуска.
Не още! Кажи ми къде да намеря момчето.
То отива при Лайра.
Лайра?
Намери го.
С него е един ангел.
Моят Балтамос.
Намери ги.
Намери кинжала.
Балтамос!
Барух!
Не разбирам. Няма логика.
Кое няма логика?
Какво са му направили?
Какво става, Балтамос?
Ти си виновен!
Ти ме принуди да дойда.
Аз исках да сме заедно, исках да тръгна с него!
Убили са го!
Куриерът се връща.
Той не оказа съпротива.
Не каза нищо, само...
... ме гледаше.
Вчера вярвах, че ангелите са просто символи,
а вещиците са лоши герои в детските приказки.
И въпреки това аз съм тук.
Тук си.
Ние сме посещавали вашия свят.
Преди много векове.
От Храма са изгаряли жените, подозирани във вещерство.
Спомням си.
Вещиците живеят стотици години,
а ангелите - хилядолетия.
Това им дава власт и кръгозор,
които са далеч извън нашите възприятия.
Предполагам, че те гледат на нас както ние - на хората.
А именно?
Животът ви е кратък и лесно се прекъсва.
Тогава защо воювате редом с нас?
Заради надежда.
Според мен има шанс да спечелим.
А вярваш ли на Азриел?
Бих му поверила живота си.
Буден си - това е добре.
Направих тази камера за експерименти с Прах.
Затова е облицована с елмаз,
който пречи на Праха да избяга.
Ти, също като деймона ми, си съставен изцяло от Прах.
Така че може да останеш тук вечно.
Аз съм вечен.
Нямам понятие за време. - Браво.
Значи ще ти е комфортно. А сега започвам.
Ще ти задам въпроси, а ти ще отговориш.
От какво се бои Всевластният, че да изпрати ангел да нападне друг?
Не искаш да говориш ли?
Може би не искаш да разкриеш,
че Всевластният вече не господства в Небесното царство
и незнайно защо е назначил регент.
Спокойно, вече знам.
Какво го спира да управлява? Или не може? Ако е...
Това е интересно.
Ето че имаме напредък.
А знаеш ли кое още е интересно?
Прахът. Забележително нещо.
Посветих голяма част от живота си на неговото изучаване
и убих едно невинно момченце,
за да го овладея.
Но никой до този момент
не се е опитвал да го използва като оръжие.
Енох, братът на Барух...
Как е станал регент? - Не смей да използваш това име!
Той е Метатрон. - Метатрон? Добре.
Азриел, спри.
Какво иска той? - Край на това.
Прахът не е нещо, което ти можеш да разбереш.
Съзнателните същества са станали опасно независими.
Той ще започне инквизиция във всички светове, над всичко живо,
докато се научат на пълно подчинение.
А с това ще сложим край на свободата на мисълта и волята
и ще овладеем Праха веднъж завинаги.
Как да го намеря?
Нямаш право да влизаш в Небесното царство.
За важен ли се имаш?
Той дори не знае името ти.
Ако те забележи,
може да те смачка и да изгори жалките ти останки.
Дори не знае името ми, а?
Значи този Метатрон ще има нужда от още убеждаване?
А после ще дойде ли неговото царство?
Добре. Отлично.
Ето че не беше толкова трудно и не отне цяла вечност.
Мади е тук от девет години.
Аз дойдох няколко години по-късно.
И през цялото време ли бяхте сами?
Като сме в съпротива, имаме свобода.
Можем да четем, да пишем, да учим.
Тези неща са забранени от Храма,
особено за... - Момичета.
Ами родителите ви?
Баща ни остана.
Той е един от тях.
Като избягахме, той ни помогна, но отказа да дойде.
Искаше да се присъединим към Храма.
Мисли, че бихме им позволили да ни превърнат в зомбита.
Преди това ще им извадя очите.
Наистина би го направила. - С основание.
А къде са всички останали?
Дойде един непознат и...
... проби дупка в небето,
а командир Огунуе пусна всички да минат през нея.
Като прозорец към друг свят?
Ти така ли дойде тук?
Да, нещо такова.
Значи вие решихте да не тръгнете?
Не можем да оставим баща си.
И аз напуснах общността си навремето.
Беше много отдавна.
Оставих всичко, което познавах.
Имах чувството, че светът свършва.
Но сега виждам, че едва е започвал да се разкрива пред мен,
пълен с непознати неща и загадки.
По-добре да вървя.
В друг свят ли отиваш? - В няколко други, мисля.
Следвам едни...
... пръчки, които ме насочват по пътя.
Знам, че звучи налудничаво.
Остани малко.
Кой знае кога пак ще можеш да си починеш.
Е, добре.
Разкажи ни защо търсиш това момиче.
Днес...
... ни се предложи една възможност.
Възможността
да пречистим този свят.
Да пречистим тези светове
от всички зарази в тях.
Ще освободим праведните от греха.
Отец Гомес ще ви води,
а Всевластният ще ви напътства в святата ви мисия.
Бъдете бързи. Бъдете брутални.
Но знайте едно.
Момичето - Ева, в никакъв случай не бива да избяга.
Намерете детето.
Както и майката.
И ги върнете при мен
живи или мъртви.
Разбирам, че нищо от това няма значение в сравнение с него.
Не знам какво друго да направя.
Знаеш на какво е способна тази жена.
Ще отидем да огледаме отблизо.
Ти биеш на очи, така че остани тук.
Не я подценявай.
Няма.
Нищо няма да ти направя.
Търся едно момиче на този остров.
Момичето?
Балтамос, ще я уплашиш.
Дух?
Да, ангел.
А това е Уил.
Аз съм Ама.
Това е Ама.
Питай я за Лайра.
Тук има ли едно момиче?
Много държа на него.
Имаше едно момиче, което беше приспивано насила
от жена, която твърди, че му е майка.
Но никоя майка не може да е толкова жестока.
Тази майка може.
Това земна ябълка ли е?
Лекарство за събуждане?
Ще го използваш ли?
Жената излезе, но скоро ще се върне.
Елате.
Остани тук.
Ако я видиш да идва, тичай за помощ.
Лайра?
Както виждаш, тя е в безопасност.
Как влязохте?
Тези помещения си имат тайни.
Тя не е в безопасност, вие я упоявате.
Пораснал си, Уил.
Знаеш ли, подозирах, че ще дойдеш,
но не очаквах да си първи.
Впечатляващо е.
Защо я държите тук? Защо не я пускате да си тръгне?
Ела.
Хайде да седнем.
Чай?
Хайде де, и във вашия свят има чай.
Кой още ще дойде?
Носиш ли кинжала?
Може ли да го видя?
Защо я държите тук?
Държа я тук, защото съм нейна майка
и я обичам.
Лайра е в ужасна опасност, а тук мога да я опазя.
Заповядай, седни.
Кое е по-опасно от вас?
Жалко, че не прозираш истината.
На три пъти съм я виждала в опасност
и на три пъти се опитах да я спася.
И това ми струва всичко.
А сега тя пак е в опасност.
Кой я застрашава?
Магистериумът.
И искат да я убият.
Знаеш ли за кого я смятат, Уил?
Знам за някакво пророчество.
Смятат, че тя е Ева -
майката на всички грехове.
И че ще причини много вреди.
Твърдо решени са да я убият
като акт на набожност.
Освен ако ние не ги спрем.
Дори да е така,
защо я държите заспала?
Защото тя ме мрази.
Ако я събудя, ще избяга.
Дори вече се опита да избяга.
Обяснете й, както обяснихте на мен.
Правя това, за да я запазя жива.
Твоята майка не би ли сторила същото за теб?
Детето има нужда от майка.
Разбираш това, Уил.
И ти се нуждаеш от майка си.
А малката тайна, която никой не ти казва,
е, че и майка ти се нуждае от теб.
Тази връзка се разтегля,
променя се, но никога не се къса.
Защо?
Защото линията оттук...
... дотук...
... е по-важна от всички други в природата.
Тя е първична.
И красива.
Превъзмогва всичко останало.
Ако й позволиш.
Помогни ми.
Тримата заедно ще сме феноменални.
Твоята сила, моята хитрост,
смелостта на Лайра... - Аз не съм силен.
Силен си, Уил. Мислиш ли, че не го виждам?
Нали наистина я пазите?
И ще продължите да я пазите? - Давам ти дума.
Тогава мога да я оставя.
И да отида при Азриел.
Не, не.
Искам да останеш. Видях какво си направил при Карло.
Може да си помагаме, да допълваме слабите си страни.
Трябва да се махнем оттук и ти да дойдеш с нас.
Обещах на татко, че като се уверя, че Лайра е добре,
ще отида при Азриел да воювам.
Трябва да го изпълня. - Разбираш ли какво правиш?
Това...
Това е предателство, каквото и аз не съм извършвала.
Ако ни оставиш, все едно я обричаш на смърт.
Разбираш ли?
Благодаря ви за всичко, което правите за нея.
Оставям я на вашите грижи.
Уил, правиш грешка!
Ти...
Мислех, че ще остане.
Ще намерим този кинжал
и ще унищожим Метатрон.
Ти не знаеш нищо за него.
Не можеш да се биеш с тъмния ангел.
Мога, защото трябва.
Рута, за този кинжал ли говореха скалните таласъми?
Да, за Есахетъра. Но не знаех, че има специален Носител
или че той е момчето, което беше с Лайра.
Ако намерим Лайра, ще намерим и него.
Виждала съм ги заедно, двамата са неразделни.
Кое е това момиче, което всички търсят?
Дъщерята на Азриел.
Смятат, че е Ева. - Ева ли?
Коя е Ева?
В някои светове - майката на греха.
Дъщеря ви е майката на греха?! - Те така смятат.
Но те вярват в какво ли не.
А защо не го споменахте досега?
Къде е тя? - Не знаем.
А как ще я пазим?
Ако има момиче, което не се нуждае от пазене, това е Лайра.
Трябва да намерим този кинжал.
Магистериумът може да ни помогне.
Роук, свържи се със Салмакия.
Когато разбере къде е Лайра, ще я последвам дотам.
Ще използвате дъщеря си като капан?!
Вече рискувах всичко, за да стигнем дотук -
състоянието си, реномето си.
Но това, което рискуваме в следващите седмици,
ще промени хода на историята.
Ако трябва, ще обиколя всички светове.
Ако трябва, ще затворя всички ангели.
Ако трябва, ще забия нож в сърцето на самия Всевластен.
И да, бих рискувал и собствената си дъщеря,
защото алтернативата е това, което е сполетяло вашата.
Бих рискувал всичко и всички,
за да може това да не се случва никога повече.
И предлагам да си зададете въпроса какво сте готови да рискувате вие.
Загина ангел, а ти мислиш само каква полза имаш от това!
Да не предпочиташ да е умрял напразно?
Зафания - великата предателка.
Сега съзаклятничиш с хора, а?
Хиляда години изгнаничество не ти ли стигаха?
Говориш за предателство,
а си приел заповед да убиеш наш събрат.
Барух е... беше враг на Царството.
Малцината непокорни няма да се бият за вас.
Те са дезертьори и странят от сблъсъци.
Ще се бият за това, в което вярват.
Защо си дошла всъщност?
Може би за да видиш дали е истина
това, което ми причинява Азриел?
Никой няма да последва простосмъртен, който измъчва ангели.
Къде е Всевластният?
Крие се зад регент, който единствено се интересува от своето величие.
Онова Царство, което познаваме, вече го няма, Аларбус.
Това е последният ни бунт.
Какво стана? - Тя е лъжкиня.
Но те тегли към нея. - Знам какво правя.
Виж.
Вече няма време. Това е абсурдно.
Барух умря заради кауза, но това...
... е безсмислено. - Обещавам, че ще има резултат.
След пет минути пристигаме.
Какво е това? - Комуникационно устройство с Прах.
Имаме съобщение от агента ни в Магистериума.
Има резониране. Слушам.
Лайра е с жена на име Мариса Колтър.
Естествено. Къде се намират?
Скоро кацаме на усамотен остров в Германския океан - Феърайл.
Знам го.
Ще отида с "Интеншън", най-бързо е.
Агент Салмакия, отведи децата далече от жената
и остани с тях, докато дойда.
Разбрано. - Значи ще отидете?
Трябва. Нали чухте какво каза ангелът?
Есахетърът е богоубиец.
В такъв случай...
Гледайте да не умрете.
Детето пита какво правиш.
Броя крачките си.
По тях ще се върнем в друг свят.
В друг свят?!
О, не! Не!
За "Интеншън" ти трябва чисто съзнание,
а твоето е размътено.
Знам точно какво и кого търсим.
Не ме жали.
Като я взема, ще се върна да затворя прозореца.
Вие пазете. - Съжалявам, но трябва да си ходя.
Балтамос!
За Есахетъра беше едно, но това са си проблеми на човеците.
Не си тръгвай.
Знам, че ти е трудно, но трябва да ми се довериш.
Съжалявам, не мога. Не и за това.
Балтамос!
Аз ще дойда с теб.
Благодаря, но по-добре си иди у дома.
И се пази от опасностите.
Госпожа Колтър?
Аз съм.
Закъсняхте, отче.
Тя вече не е тук.
Едно момче дойде преди вас.
Преодоляло е стотици километри
и граници между светове, но въпреки това...
... някак успя да ви изпревари.
Браво.
Но не знам защо се учудвам.
Макфейл си мисли, че знае какво прави, но все увърта
и се колебае. Не сте ли съгласен?
Момчето ме подреди така.
Изненадващо зло изчадийце.
Отивам да взема Лайра, госпожо Колтър.
Не искам да се връщаме в Женева по тъмно.
Казах ви.
Тя не е тук.
Моля ви.
Съжалявам. Съдбата й бе решена много преди идването ми.
Добре.
Тя е там.
Седнете.
Какво смятахте да правите?
Да я държите в безсъзнание завинаги?
Да бягате от един свят в друг,
за да заблудите алетиометъра?
И така до края? Вие не сте глупава.
Напротив. Знаели сте, че рано или късно, ще я намерим.
И ще я унищожим.
Това е съдбата й.
И вие сте виновна.
Вие сте й дали ужасното наказание на съществуването й.
И сега, като попадне в ръцете на отец президент Макфейл...
... я чака смърт.
Защо удължавате болката й по този начин?
Не знам.
Съжалявам.
Не знаех какво друго да направя, отче.
Това не е вярно.
Отговорът е много прост и вие сте го знаели...
... през цялото време.
Израз на истинска любов би било да я оставите да умре.
Да потъне в такъв сън, в който никой да не може да я нарани.
В майчините й обятия.
Сега е време да се простите с нея.
За да убиеш детето си, се иска сила, каквато не притежавам.
Притежавате.
По-силна сте, отколкото мислите.
Направете го вие, моля ви.
Пощадете ме.
Хей... Махаме се оттук.
Моля ви.
Олеле.
Може би си бил прав за силата.
Знаех си, че ще се върнеш за нас, Уил.
Какво правиш? - Ние си тръгваме.
Ще дойда с вас.
По-добре да сме заедно. Ще имаш нужда и от двете ни. Не...
Не се приближавайте.
Няма да дойдете с нас.
Тя се нуждае от мен, Уил.
Моля те, не ми я отнемай.
Моля те! - Не се приближавайте.
Уил?
Мислиш ли, че така лесно ще се отървеш?
Оставете ни на мира! - Така ли правиш, Уил?
И майка ти ли бе отстранена така лесно?
Защо я остави?
Къде е тя, Уил?
Къде е майка ти?
Погледни ме, Уил.
Погледни ме.
Какво направи?
Какво направи?!
Счупихте кинжала!
Тръгвай си.
Без кинжала нямам полза от теб.
Върви си, ако обичаш.
Махай се!
Лайра, дръпни се оттам.
Не ме гледай така, моля те.
Пусни ме с него.
Моля те, пусни ме.
Ужилих я съвсем леко. След няколко часа ще се съвземе.
Момче, у теб ли е кинжалът? - Ти коя си?
Имам заповед да ви отведа при Азриел.
Елате с мен. - Не, няма да ходим при Азриел.
Не се бой. Хайде.
Това е изход.
Наведи се.
Йорек е тук?! - После ще ти обясня.
Измъкни я оттук!
Добре ли си?
Уил, трябва да се махаме.
Да вървим.
Ела с нас.
Не, оставам тук. Вие вървете.
Благодаря ти.
Хайде.
Лайра?
Закъсняхме.
Да му се не види.
Превод КАЛИНА КИРИЛОВА
Епизодът е обработен в ДОЛИ МЕДИЯ СТУДИО